Iepirkuma procedūra

**“Dabasgāzes iegāde”**

identifikācijas Nr. DŪ 2024/24

##

Daugavpilī, 2024. gada 11. novembrī

**Atbilde uz jautājumu Nr.1**

 Iepirkumu komisija sniedz atbildi uz ieinteresētā piegādātāja iesniegtiem jautājumiem iepirkuma procedūras “Dabasgāzes iegāde”, identifikācijas Nr. DŪ 2024/24, ietvaros:

|  |  |
| --- | --- |
| **Jautājums:** | **Atbilde:** |
| 1. [..] aicina papildināt Tirgotāja tiesību sadaļu ar nosacījumu, cik dienas pirms attiecīgā kalendārā mēneša beigām Lietotājam ir pienākums informēt Tirgotāju par Lietotāja vēlmi pirkt dabasgāzi citiem papildus objektiem, vai kādā objektā pārtraukt dabasgāzes iegādi, lai nodrošinātu Ministru kabineta 07.02.2017. noteikumu Nr.78 "Dabasgāzes tirdzniecības un lietošanas noteikumi" (turpmāk – MK Noteikumi) izpildi. [..] piedāvā noteikt līguma projekta apakšpunktu šādā redakcijā:"Lietotājs Līguma ietvaros nav saistīts ar konkrētu dabasgāzes apjomu un pērk dabasgāzi pēc nepieciešamības. Līdz ar to Gazifikācijas objektu saraksts var tikt mainīts (t.i. papildināts vai samazināts) atbilstoši Lietotāja nepieciešamībai. Lietotājs rakstveidā informē Tirgotāju vismaz 21 (divdesmit vienu) dienu pirms attiecīgā kalendārā mēneša beigām, ja Lietotājs vēlas izslēgt no Līguma dabasgāzi patērējošo objektu vai vēlas pirkt dabasgāzi citā objektā, kas nav norādīts Līgumā. Šādā gadījumā atsevišķa Līdzēju rakstiska vienošanās par objekta izslēgšanu vai iekļaušanu Līgumā pēc tam, kad Tirgotājs ir saņēmis Lietotāja paziņojumu, nav nepieciešama, taču var tikt noslēgta, ja kāds no Līdzējiem to pieprasa. Attiecības ar sistēmas operatoru Lietotājs risina atsevišķi." | Tehniskajā specifikācija ir noteikts, ka tiek iepirkts Pakalpojuma provizoriskais apjoms (12 mēnešiem), līdz ar to nepastāv nepieciešamība līgumā atrunāt nosacījumu, ka Lietotājs Līguma ietvaros nav saistīts ar konkrētu dabasgāzes apjomu un pērk dabasgāzi pēc nepieciešamības.Saskaņā ar līguma projekta 6.2. punktu Lietotajam ir tiesības nevis pienākums gan palielināt, gan samazināt objektu sarakstu, proti, Lietotājs veiks šādas darbības tikai tajā gadījumā, ja būs tāda nepieciešamība.Līguma 1.2.punkts nosaka, ka mainoties objektu sarakstam Lietotājam ir jāsniedz rakstiska informācija Tirgotājam, ka arī atbilstoši Līguma 6.2.5 apakšpunkta nosacījumiem, Lietotājam ir tiesības atslēgt vienu vai vairākus Gazificētos objektus un pārtraukt dabasgāzes iegādi, rakstveidā brīdinot Tirgotāju 5 (piecas) darba dienas iepriekš bez jebkāda veida papildus izmaksām vai līgumsodiem. |
| 2. Lūdzam papildināt Līguma 7.2.punktu un izteikt sekojošā redakcijā:"Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tā darbinieku, kā arī šīs Puses līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.” | Zaudējumu veidus un to atlīdzināšanas kārtību puses risinās sarunu ceļā saskaņā ar Latvijas Republikas normatīvajiem aktiem, gadījumā, ja vienošanās netiks panākta jebkura no pusēm ir tiesīgā griezties tiesā savu tiesību aizstāvēšanai. |
| 3. [..] lūdz dzēst vai precizēt līguma projekta 10.3.1.apakšpunktu, norādot tieši kuru Tirgotāja Līgumā noteikto saistību nepildīšana ir pamats Līguma vienpusējai izbeigšanai no Lietotāja puses. Lietotāja tiesības atkāpties no Līguma Tirgotāja maznozīmīga pārkāpuma gadījumā ir nesamērīga sankcija un var radīt ievērojamus zaudējumus Tirgotājam. | Saskaņā ar līguma projekta 10.2.punktu, Pusēm ir tiesības Līgumu izbeigt pirms termiņa, ja otra Puse ir pārkāpusi Līguma noteikumus un šie pārkāpumi nav novērsti piešķirtajā saprātīgā laika periodā. Par vēlēšanos izbeigt Līgumu šādos gadījumos ir jāziņo rakstveidā otrai Pusei 10 (desmit) dienas iepriekš. Nosakot tādu līguma projekta punktu, Lietotājs paredz laiku neparedzēto risku un problēmjautājumu risināšanai. Jebkurā gadījumā, pakalpojumu saņemšanas gadījumā Lietotājam būs pienākums veikt rēķinu apmaksu.Tirgotāja maiņa ir iespējama tikai Lietotājam noslēdzot jauno dabas gāzes tirdzniecības līgumu ar citu tirgotāju. Pirms noslēgt jauno dabas gāzes tirdzniecības līgumu, Lietotājam vispirms nāksies izbeigt esošo līgumu.Gadījumi, kad Lietotājs ir tiesīgs izbeigt Līgumu pirmstermiņa vienpusēja kārtībā, ir noteikti līguma projekta 10.sadaļā. Līdz ar to visi pārējie līguma pirmstermiņa izbeigšanas gadījumi ir iespējami tikai Pusēm savstarpēji vienojoties. |
| 4. [..] aicina papildināt Līguma 10.sadaļu ar šādu punktu:"Tirgotājam ir tiesības pārtraukt pārdot dabasgāzi Lietotājam un izbeigt Līgumu šādos gadījumos:- ja Lietotājs ir kavējis ikmēneša maksājumus par vismaz 5 (piecām) dienām, un šāda saistību neizpilde turpinās 10 (desmit) dienas pēc tam, kad Tirgotājs par to ir rakstiski brīdinājis Lietotāju;- ja Tirgotājs no sistēmas operatora saņem informāciju par Lietotāja tirgotāja maiņu. Šādos gadījumos Tirgotājs paziņojumu par Līguma izbeigšanu Lietotājam nesūta." |

 Iepirkumu komisija